Direcția Generală Biodiversitate APROB

 Dan- Ștefan CHIRU

 Secetar de stat

Nr. DGB/121936/22.08.2023

REFERAT DE APROBARE

a proiectului de ordin pentru aprobarea Planului de management al ROSPA0115 Defileul Crișului Repede – Valea Iadului

Planul de management al ariei de protecție specială avifaunistică ROSPA0115 a fost realizat prin proiectul ”Îmbunătăţirea stării de conservare a biodiversităţii în ROSPA0115 Defileul Crișului Repede – Valea Iadului prin elaborarea planului de management”, cod SMIS 105894, beneficiar Centrul pentru Arii Protejate și Dezvoltare Durabilă Bihor.

Planul de management al ariei de protecție specială avifaunistică ROSPA0115 a fost transmis de Agenţia Naţională pentru Arii Naturale Protejate către Ministerul Mediului, Apelor și Pădurilor cu avizul nr. 5355/20.09.2022. Pentru acest plan a fost emisă de către Agenția pentru Protecția Mediului Bihor Decizia etapei de încadrare nr. 520/13.04.2021.

Având în vedere prevederile art. 21 alin. (2) din Ordonanţa de urgenţă a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare, care menționează că ”(2) Pentru ariile naturale protejate care nu necesită structuri de administrare special constituite, planurile de management şi regulamentele se elaborează de către Agenţia Naţională pentru Arii Naturale Protejate, se avizează de către Agenţia Naţională pentru Protecţia Mediului/instituţiile din subordinea acesteia, după caz, şi se aprobă prin ordin al conducătorului autorităţii publice centrale pentru protecţia mediului, cu avizul autorităţii publice centrale din domeniul culturii şi consultarea autorităţilor publice centrale din domeniul dezvoltării regionale şi administraţiei publice, agriculturii şi silviculturii.” și în urma avizării interne a prezentului proiect de Ordin pentru aprobarea Planului de management al ROSPA0115 Defileul Crișului Repede – Valea Iadului, proiectul de Ordin, referatul și planul de management vor fi postate pentru consultare publică, în baza *Legii nr. 52/2003 privind transparenţa decizională în administraţia publică, republicată,* pe site-ul Ministerul Mediului, Apelor și Pădurilor și va fi transmis spre avizare/consultare către ministerele listate în art. 21 alin. (2) și (7) din  *Ordonanţa de urgenţă a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare.*

Având în vedere cele menționate, vă rugăm să fiți de acord cu promovarea proiectului de Ordin pentru aprobarea Planului de management al ROSPA0115 Defileul Crișului Repede – Valea Iadului.